Lihapunane

Lihapunane ehk lihakarva on üks punastest värvitoonidest, toore liha värvi roosakas- kuni tumepunane. Värvinimetust on kasutatud mineraalide, seente, taimede ja loomade välimuse kirjeldamisel, aga ka muu kohta, näiteks ilukirjanduses. Igapäevakeeles võidakse, võib-olla inglise keele mõjul (flesh color 'ihuvärv'), kasutada sõna "lihavärv" ihuvärvi tähenduses, näiteks kosmeetikas, hobikaupade tutvustuses jm. Lihapunane ei sarnane toonilt ka heraldilise tinktuuri lihavärviga. Erinevad lihalõigud turuvitriinis Toore liha tükid taldrikul "Lihuniku pood". Annibale Carracci, 1580. aastate algus Vaikelu. Willem Gabron, 1645.–1681. aasta vahemikus Lihapunasest (incarnat) marmorist sambad ja seinapaneelid Grand Trianoni lossis Versailles's Prantsuse keele värvisõnavara rouge incarnat roosakaspunane toonivahemik vastab üsna täpselt eesti keele lihapunasele, incarnadin on selle kahvatum variant. E. F. Glockeri "Grundriss der Mineralogie ..." kirjeldab lihapunast (fleischroth) kollase poole hoidvate punaste reas viimasena, st kõige punasemana, nimetades seda karmiinpunase natukese hallikasvalgega segamisel saadud kahvatuks punaseks, milles on ka veidi kollast ja pruuni. Näidismineraalidena nimetab ta barüüti (Schwerspath) ja aragoniiti (Kalkspath) Lihapunasena on kirjeldatud nii teatud värvusega marmorit kui ka graniiti. Kaltsedoni lihapunase värvusega erim on karneool, mida loetakse poolvääriskiviks ja kasutatakse ehte- ja nikerdkivina. Punane marmor Karneool toorkivina Karneoolist skulptuur Punakas aragoniit Taksonite ladinakeelsetes nimedes tähistab lihapunast värvi epiteet carneolus (-oli), carneus (-a, -um) või carnicolor (-colores). Sageli on küll nii nimetatud ka heleroosa õie vm värvusega liike. Mage pilvik Russula vesca Amorphophallus rivieri õisik Raitlille Rafflesia sumatra õis Punase hobukastani (Aesculus × carnea) õied Pajumailase (Cossus cossus) röövik Lihapunasena on kirjeldatud maksaku, mageda pilviku ja ketas-kogritsliudiku viljakeha või osa sellest. Samblikuliik lihakarva porosamblik on saanud nime apoteetsiumidel vahel esinevast punakast värvusest. Lihapunase õiega on õistaimed Rivière'i titaanjuur Amorphophallus rivieri ja raitlill Rafflesia, ka kuslapuusordi "Rosea" õied puhkedes. Väga iseloomuliku lihapunase värvusega on pajumailase röövik, keda leiab viimases röövikujärgus nukkumiskohta otsivana teedel ringi liikumas. Lihapunasena on kirjeldatud mitme linnuliigi jalgade värvust, näiteks merikajakas, jäälind. Inkarnaat Lihavärv Verevärv (heraldika) Veripunane https://web.archive.org/web/20200205101353/http://pourpre.com/fr/dictionnaire/file/incarnat https://www.eki.ee/dict/ekss/index.cgi?Q=lihakarva&F=M https://sonaveeb.ee/search/unif/dlall/dsall/lihapunane/1[alaline kõdulink] https://sonaveeb.ee/search/unif/dlall/dsall/lihakarva/1[alaline kõdulink] https://teele.luts.ee/node/2671 O. Remsu. Väikelinna baabad. - Lääne Elu, 3 veebruar 2018 (järjejutt) Grundriss der Mineralogie. ... Nebst einem Anhange; ein Verzeichniss der bis jetzt in Schlesien aufgefundenen Fossilien enthaltend, 1821, lk 128 https://infoleht.keskkonnainfo.ee/default.aspx?state=6;68547593;est;eelisand;;&comp=objresult=yrg&obj_id=253072197 http://entsyklopeedia.ee/artikkel/kaltsedon2 http://botanicalepithets.net/dictionary/dictionary.56.html Tartu Ülikooli botaanikaaias kasvatas Rivier’i titaanjuur hiiglasliku õisiku. - Tartu Postimees, 11. märts 2009 https://aiasober.ee/liigikirjeldused/kuslapuu/